CELEX: 32011R0110
Language: ro
Date: 2011-02-08 00:00:00
Title: Regulamentul (UE) nr. 110/2011 al Comisiei din 8 februarie 2011 de punere în aplicare a Regulamentului (CE) nr. 458/2007 al Parlamentului European și al Consiliului privind Sistemul european de statistici integrate privind protecția socială (SESPROS) cu privire la formatele adecvate de transmitere a datelor, rezultatele care trebuie transmise și criteriile de măsurare a calității pentru modulul SESPROS privind prestațiile nete de protecție socială  Text cu relevanță pentru SEE

9.2.2011   
            
            
               RO
            
            
               Jurnalul Oficial al Uniunii Europene
            
            
               L 34/29
            
         REGULAMENTUL (UE) NR. 110/2011 AL COMISIEI
   din 8 februarie 2011
   de punere în aplicare a Regulamentului (CE) nr. 458/2007 al Parlamentului European și al Consiliului privind Sistemul european de statistici integrate privind protecția socială (SESPROS) cu privire la formatele adecvate de transmitere a datelor, rezultatele care trebuie transmise și criteriile de măsurare a calității pentru modulul SESPROS privind prestațiile nete de protecție socială
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 458/2007 al Parlamentului European și al Consiliului din 25 aprilie 2007 privind Sistemul european de statistici integrate privind protecția socială (SESPROS) (1), în special articolul 7 alineatul (2),
   întrucât:
   
               (1)
            
            
               Regulamentul (CE) nr. 458/2007 stabilește un cadru metodologic care trebuie utilizat în vederea întocmirii statisticilor comparabile necesare Uniunii Europene și termenele de transmitere și difuzare a statisticilor întocmite în conformitate cu Sistemul european de statistici integrate privind protecția socială (denumit în continuare „SESPROS”).
            
         
               (2)
            
            
               În temeiul articolului 7 alineatul (2) din Regulamentul (CE) nr. 458/2007, trebuie adoptate măsuri de punere în aplicare referitoare la formatele de transmitere a datelor, rezultatele care trebuie transmise și criteriile de măsurare a calității pentru modulul privind prestațiile nete de protecție socială.
            
         
               (3)
            
            
               Modulul privind prestațiile nete de protecție socială ar trebui obținut utilizând „abordarea restricționată”, în scopul de a avea aceeași populație de beneficiari ai prestațiilor brute de protecție socială colectate în sistemul central SESPROS.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului Sistemului Statistic European,
            
         ADOPTĂ PREZENTUL REGULAMENT:
   Articolul 1
   (1)   Formatele de transmitere a datelor și rezultatele care trebuie transmise pentru modulul privind prestațiile nete de protecție socială sunt astfel cum s-a prevăzut în anexa I.
   (2)   Criteriile pentru măsurarea calității datelor referitoare la modulul privind prestațiile nete de protecție socială sunt astfel cum s-a prevăzut în anexa II.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 februarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 113, 30.4.2007, p. 3.
   
      ANEXA I
      
         Formatele de transmitere a datelor referitoare la modulul privind prestațiile nete de protecție socială și rezultatele care trebuie transmise
      
      1.   DATELE CARE TREBUIE TRANSMISE
      Datele referitoare la prestațiile nete de protecție socială (abordarea restricționată) sunt transmise în conformitate cu formatul furnizat de Comisie.
      Variabilele care trebuie transmise sunt următoarele:
      
                  1.1.
               
               
                  Nivelurile medii detaliate ale taxei (Average Itemised Tax Rates - AITR) și nivelurile medii detaliate ale contribuției sociale (Average Itemised Social Contribution Rates - AISCR) defalcate simultan în funcție de:
                  
                              —
                           
                           
                              clasificarea detaliată numai a prestațiilor de protecție socială în numerar, astfel cum se specifică în apendicele 1 la manualul SESPROS;
                           
                        
                              —
                           
                           
                              regimurile enumerate în tabelul „lista regimurilor” prevăzut în anexa I la Regulamentul (CE) nr. 1322/2007 al Comisiei (1).
                           
                        
            
                  1.2.
               
               
                  Avantajele fiscale reziduale (a se furniza numai dacă nu sunt luate în calcul direct în AITR și/sau AISCR).
                  Fiecare avantaj fiscal rezidual ar trebui împărțit după funcția corespunzătoare listei riscurilor și a nevoilor, definită la articolul 2 litera (b) din Regulamentul (CE) nr. 458/2007, la primul nivel de clasificare.
                  Datele pentru avantajele fiscale reziduale sunt furnizate în moneda națională.
               
            
                  1.3.
               
               
                  Datele referitoare la prestațiile sociale nete (abordarea restricționată) defalcate simultan în funcție de:
                  
                              —
                           
                           
                              clasificarea detaliată a prestațiilor de protecție socială, astfel cum se specifică în apendicele 1 la manualul SESPROS;
                           
                        
                              —
                           
                           
                              regimurile enumerate în tabelul „lista regimurilor” prevăzut în anexa I la Regulamentul (CE) nr. 1322/2007 (datele de la „nivelul tuturor regimurilor”, egale cu suma tuturor regimurilor, ar trebui, de asemenea, raportate).
                           
                        Prestațiile sociale nete ar trebui obținute conectând prestațiile brute de protecție socială prevăzute în anexa I la Regulamentul (CE) nr. 1322/2007 cu variabilele enumerate la punctele 1.1 și 1.2.
               
            2.   MANUALUL DE REFERINȚĂ
      Clasificările și definițiile detaliate care trebuie să fie utilizate pentru aplicarea prezentului regulament sunt prevăzute în manualul SESPROS realizat de Comisie în colaborare cu statele membre.
      
         (1)  JO L 294, 13.11.2007, p. 5.
   
   
      ANEXA II
      A.   CRITERIILE PENTRU MĂSURAREA CALITĂȚII DATELOR REFERITOARE LA MODULUL PRIVIND PRESTAȚIILE NETE DE PROTECȚIE SOCIALĂ
      În conformitate cu articolul 12 din Regulamentul (CE) nr. 223/2009 al Parlamentului European și al Consiliului (1), evaluarea anuală a calității datelor colectate referitor la prestațiile nete de protecție socială aplică următoarele criterii de calitate: relevanță, precizie, actualitate, punctualitate, accesibilitate și claritate, comparabilitate și coerență.
      B.   INFORMAȚIILE CARE TREBUIE TRANSMISE
      Statele membre furnizează informații referitoare la:
      1.   Contact
      
      1.1.   Coordonatele compilatorului de date.
      2.   Precizie
      
      2.1.   Acoperirea surselor de date: tipurile de surse utilizate (registre sau alte surse administrative, anchete, estimări); detalii ale regimurilor/funcțiilor acoperite de diferitele tipuri de surse; rapoarte privind probleme de acoperire a surselor de date care au determinat estimarea datelor.
      2.2.   Metodologii și premise utilizate în estimări și în cazul acoperirii incomplete a surselor de date:
      
                  —
               
               
                  date administrative;
               
            
                  —
               
               
                  anchetă;
               
            
                  —
               
               
                  modelare;
               
            
                  —
               
               
                  altele (se specifică).
               
            2.3.   Revizuiri ale statisticilor:
      
                  —
               
               
                  schimbări referitoare la sursele de date utilizate;
               
            
                  —
               
               
                  schimbări referitoare la metodele și premisele utilizate pentru estimarea datelor;
               
            
                  —
               
               
                  revizuiri ale datelor datorate ajustărilor conceptuale (de exemplu, ajustarea conturilor naționale);
               
            
                  —
               
               
                  revizuiri ale datelor datorate disponibilității statisticilor finale;
               
            
                  —
               
               
                  revizuiri ale datelor datorate acțiunilor de revizuire a calității;
               
            
                  —
               
               
                  descrierea politicii adoptate pentru revizuirea datelor.
               
            3.   Comparabilitate
      
      3.1.   Comparabilitatea geografică:
      
                  —
               
               
                  devieri de la acoperirea completă a datelor finale;
               
            
                  —
               
               
                  devieri de la metodologia SESPROS;
               
            
                  —
               
               
                  detalii referitoare la motivele devierii și metodele utilizate;
               
            
                  —
               
               
                  estimarea impactului acestor devieri asupra comparabilității.
               
            3.2.   Comparabilitatea în timp:
      
                  —
               
               
                  descrierea corespondenței dintre acoperirea datelor istorice și acoperirea datelor actuale;
               
            
                  —
               
               
                  descrierea comparabilității dintre datele istorice și datele actuale.
               
            4.   Accesibilitate și claritate
      
      4.1.   Descrierea politicii adoptate de țară pentru difuzarea datelor.
      4.2.   Descrierea metadatelor/metodologiei furnizate utilizatorilor.
      5.   Relevanță
      
      5.1.   Descrierea modului în care informațiile statistice răspund nevoilor actuale și potențiale ale utilizatorilor.
      C.   PROGRAM DE PRODUCERE A RAPOARTELOR PRIVIND CALITATEA
      Rapoartele privind calitatea referitoare la modulul privind prestațiile nete de protecție socială sunt rapoarte anuale.
      Raportul pentru anul N se transmite către Comisie (Eurostat) până la data de 31 ianuarie a anului N + 3.
      D.   FORMAT DE TRANSMITERE A RAPOARTELOR PRIVIND CALITATEA
      Informațiile referitoare la calitatea datelor se transmit în conformitate cu formatul furnizat de Comisie (Eurostat).
      
         (1)  JO L 87, 31.3.2009, p. 164.